ÚRAD VLÁDY
SLOVENSKEJ REPUBLIKY
    sekcia vládnej legislatívy

								      Na rokovanie vlády SR
								     dňa  24. mája 2006
								     K materiálu č.9226/2006                     
                                                                                      K bodu č. 1

                                           S T A N O V I S K O
k návrhu nariadenia vlády Slovenskej republiky o minimálnych bezpečnostných a zdravotných požiadavkách na pracovisko - k novému zneniu ________________________________________________________________

I

               Návrh nariadenia vlády Slovenskej republiky o minimálnych bezpečnostných a zdravotných požiadavkách na pracovisko predkladá minister zdravotníctva SR R. Zajac mimo Plánu legislatívnych úloh vlády SR na rok 2006. 
II

Cieľom tohto návrhu je prebratie smernice Rady č.89/654/EHS o minimálnych bezpečnostných a zdravotných požiadavkách na pracovisko.

Prijatím a realizáciou predmetného nariadenia vlády nevzniknú zvýšené nároky na štátny rozpočet ani rozpočty obcí a rozpočty vyšších územných celkov, nevyžiada si zvýšené nároky na pracovné sily a nemá vplyv na zamestnanosť, tvorbu pracovných miest a ani na životné prostredie.
 
Podľa predkladateľa  je návrh nariadenia vlády v súlade s Ústavou Slovenskej republiky, ústavnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná.
	
Návrh nariadenia vlády sa predkladá na rokovanie vlády Slovenskej republiky bez rozporu.
	III

Legislatívna rada vlády SR návrh nariadenia vlády Slovenskej republiky o minimálnych bezpečnostných a zdravotných požiadavkách na pracovisko prerokovala 28. marca 2006 a odporučila návrh upraviť  podľa jej pripomienok a odporúčaní a na rokovanie vlády SR predložiť jeho nové, upravené znenie.  

IV

Sekcia vládnej legislatívy Úradu vlády SR konštatuje, že predkladateľ zapracoval všetky pripomienky legislatívnej rady vlády (14 pripomienok), a preto odporúča návrh zákona schváliť  v predloženom znení.

V Bratislave 22. mája 2006
Vypracovala: J. Fischerová

									Štefan G r m a n
									generálny riaditeľ
   								    sekcie vládnej legislatívy